Suchinthana/si-wikipedia huggingface dataset:
අතාත්වික ඒකකය

ගණිතයෙහිදී, අතාත්වික ඒකකය හෝ  ඒකක අතාත්වික සංඛ්‍යාව යන්න විසින්,   තාත්වික සංඛ්‍යා පද්ධතිය ,  අතාත්වික සංඛ්‍යා පද්ධතිය  වෙත ව්‍යාප්ත කිරීමට ඉඩ සලසන අතර, ඉන් අනතුරුව මෙය විසින්, බහුපද ප්‍රකාශන  සඳහාම අවම වශයෙන් එක්  මූලයක් හෝ සපයයි ( වීජීය සංවෘතිය සහ වීජ ගණිතයෙහි මූලික ප්‍රමේයය බලන්න). ඉතා බහුල ලෙසින් අතාත්වික ඒකකය දක්වනු ලබන්නේ  ලෙසිනි. අතාත්වික ඒකකයේ හරාත්මක ලක්ෂණය වන්නේ  යන්නයි. "අතාත්වික" යන පදය භාවිතා වන්නේ,  සෘණ වර්ගයක් සහිත තාත්වික සංඛ්‍යාවක් නොපවතින බැවිනි.

එක් ද්විත්ව වර්ග මූලයක් සහිත ශුන්‍යය හැර, අනෙකුත් සියළු තාත්වික සංඛ්‍යාවන්ට සංකීර්ණ වර්ග මූලයන් දෙකක් ඇති ලෙසින්ම, −1 සඳහාද සත්‍ය වශයෙන්ම,  සහ  නමැති, සංකීර්ණ වර්ග මූල දෙකක් ඇත.

 යන්න උභයාර්ථවාචී හෝ ගටළු සහගත වන අවස්ථාවන්හීදී,  හෝ ග්‍රීක  යන්න ( විකල්ප  අංකන බලන්න) සමහර විට භාවිතා වෙයි. විදුලි ඉංජිනේරු විද්‍යාව සහ පාලන පද්ධති ඉංජිනේරු විද්‍යාව ශික්ෂණයන්හිදී,  වෙනුවට අතාත්වික ඒකකය බොහෝ විට නිරූපණය වන්නේ  යන්නෙන් වන අතර, එසේ වන්නේ   යන්න මෙම ශික්ෂයන්හිදී බහුල ලෙසින්  විද්‍යුත් ධාරාව නිරූපණය කිරීමට භාවිතා වන බැවිනි.

අතාත්වික ඒකකයෙහි ඉතිහාසය සඳහා, සංකීර්ණ සංඛ්‍යාව: ඉතිහාසය බලන්න.

අර්ථදැක්වීම
  හී බලයන්  චක්‍රීය අගයයන් ලබා දෙයි:

 යන අතාත්වික සංඛ්‍යාව අර්ථදක්වන්නේ එහි  වර්ගය ලබාදෙනුයේ −1 යන ගුණාංගය වෙතින් පමණි:

 මෙසේ අර්ථ දැක්වූ විට, වීජ ගණිතය අනුව සෘජු ලෙසින්  එයින් ගම්‍ය වන්නේ,  සහ  යන දෙකම  −1 හී වර්ග මූලයන් වන බවයි.

මෙම සැදුම "අතාත්වික" යැයි නම් කෙරුණු නමුදු, තාත්වික සංඛ්‍යා සංකල්පයට වඩා අතාත්වික සංඛ්‍යා සංකල්පය ග්‍රහණය කෙරුම ප්‍රතිභාන ලෙසින් වඩාත් අපහසු නමුදු, ගණිතමය ස්ථාවරයකින් මෙම සැදුම සම්පූර්ණයෙන්ම නීතික වෙයි. ප්‍රකාශයක් මෙහෙයවීමේදී  යන්න අඥාත රාශියක් ලෙසින් සලකා, අතාත්වික හා සංකීර්ණ සංඛ්‍යා වෙතට තාත්වික සංඛ්‍යා මෙහෙයුම් ව්‍යාප්ත කළ හැකි අතර, ඉන්පසු  කිසියම්  පැවතීමක්  −1 යන්නෙන් ප්‍රතිස්ථාපනය කිරීමට අර්ථදැක්වීම භාවිතා කළ හැකි වෙයි.  හී උච්ච පූර්ණ සංඛ්‍යාමය බලයන්, , 1, , හෝ −1 යන්නෙන් ප්‍රතිස්ථාපනය කළ හැකිය:

එපරිද්දෙන්ම,

සහ 
බහු මූල නොමැත්තාවූ, වර්ගජ බහුපද ප්‍රකාශනයක් වන බැවින්,   යන අර්ථදැක්වීමේ සමීකරණය සඳහා, සමාකාර ලෙසින් නීතික වන්නාවූ සහ එකිනෙකාගේ ආකලන සහ  ගුණන ප්‍රතිලෝම වන,  ප්‍රභින්න විසඳුම්   දෙකක් වෙයි. වඩාත් නිවැරැදිව පැවසුවොත්, සමීකරණයේ විසඳුමක් ලෙසින්  තෝරාගත් පසු,  යන්නෙන් ප්‍රභින්නවූ,  යන අගයද විසඳුමක් වෙයි. මෙම සමීකරණය,   යන්නෙහි එකම විසඳුම වන බැවින්, අර්ථදැක්වීම උභයාර්ථවාචී බවක් පෙනෙයි (වඩාත් නිවැරැදි ලෙසින් පවසතොත්, සුවිශද නොවේ). කෙසේවෙතත්, විසඳුම් අතුරින් එකක් තෝරාගෙන එය "ධන " ලෙස තිර කර කල්හී, උභයාර්ථවාචී බවක් ඇතිවීම වැලකේ. එය එසේ වන්නේ,  සහ  යන්නන් ප්‍රමාණාත්මක ලෙසින් සමතුල්‍ය නොවුනද  (ඒවා එකිනෙකෙහි සෘණ අගයයන්  වෙති),  සහ  අතර වීජීය වෙනසක් නොමැති නිසාය. අතාත්වික සංඛ්‍යා දෙකම, තම සංඛ්‍යාවෙහි වර්ගය  −1 බවට කියාපාමින් අයිතිවාසිකම් පාති. අතාත්වික හෝ සංකීර්ණ සංඛ්‍යා ගැන ලියැවුනු සියළු ගණිත පෙළ පොත් සහ ප්‍රකාශිත ශාස්ත්‍රිය ග්‍රන්ථ රැගෙන,   හමුවන සැම තන්හී එය වෙනුවට  ආදේශ කරමින් (සහ එලෙසින්ම  පවතින සැම තන්හීම එය වෙනුවට   ආදේශ කොට යළි ප්‍රකාශයට පත් තල හොත්, සමස්ත සිද්ධාන්ත හා ප්‍රමේයයන් සමතුල්‍ය ලෙසින් නිරතුරුව නීතික වනු ඇත. එයින් එකක් "ධන" ලෙසින් නම් කරමින්  යන සමීකරණයේ මූල  දෙක අතර වෙනස ශුද්ධ වශයෙන්ම අංකන අවශිෂ්ට වෙයි; මූල දෙකින් කුමන හෝ  එකක්, අනෙකට වඩා ප්‍රාථමික හෝ මූලික යැයි කිව නොහැක.
ගණිතය
සිකිම්

සිකිම් යනු ස්වෛරීය රාජධානියක්ව තිබී 1975 මාර්තු 1 දින ස්ව කැමැත්තෙන් ඉන්දියාවේ කොටසක් බවට පත්ව පසුව ඉන්දියාවේ ප්‍රාන්ත තත්‍වය ලබාගත් හිමාල කඳුවැටියේ පිහිටි ප්‍රදේශයකි.

මූලාශ්‍ර

සිකිම්
ඉන්දියාව
වාරියපොල ශ්‍රී සුමංගල හිමි

අති පූජ්‍ය වාරියපොල ශ්‍රී සුමංගල හිමි 19 වන සියවසේ මුල් කාලයේ සිංහලේ  (වර්තමානයේ ශ්‍රී ලංකාවට අයත් ප්‍රදේශයකි) විසූ බෞද්ධ භික්ෂුවකි. උන් වහන්සේ අස්ගිරිය සංඝ සභාවේ අනුනායක ධූරය දැරූ අතර වඩාත් ප්‍රසිද්ධ වූයේ 1815 දී උඩරට ගිවිසුම අත්සන් කරන අවස්ථාවේ සිංහලේ පාලනය නිල වශයෙන් බ්‍රිතාන්‍යයන්ට බාර දීමට ප්‍රථම ඉහළ නැංවූ බ්‍රිතාන්‍ය කොඩිය (Union Jack Flag) බිම දමා නැවත සිංහලේ සිංහ කොඩිය ඉහළ නැංවීමෙනි. පසුව 1818 නිදහස් අරගයේදී එතුමා දන්ත ධාතූන් වහන්සේ දළදා මාලිගාවෙන් ඉවත් කර, නිදහස් අරගලයේ නායකයන් වෙත බාර දුන්නේය. වාරියපොල ශ්‍රී සුමංගල හිමියන් එම වසරේදීම අත් අඩංගුවට පත් වූ අතර එතුමාට රාජද්‍රෝහී වීම සම්බන්ධයෙන් චෝදනා එල්ල කරන ලදී.

පුද්ගලික ජීවිතය 

සුමංගල හිමියන්, කුරුණෑගල දිස්ත්‍රික්කයේ වාරියපොල ග්‍රාමයේ බමුණුකො‍ටුවේ රාළහාමිගේ කිරිහාමි ලෙස උපත ලද්දේය. එතුමාගේ පියා හේරත් මුදුයන්සේලාගේ බමුණුකො‍ටුවේ රාළ නම් විය.  එතුමා සියම් නිකායේ අස්ගිරි සංඝ සභාවේ නාවින්නේ ධම්මදස්සි හිමියන් වෙතින් පැවිද්ද ලබා ගත් අතර වාරියපොල ශ්‍රී සුමංගල යන පැවිදි නාමය ලබා ගත්තේය. පසුව උපසම්පදාව ලබා ගත් එතුමා ඉතා ඉක්මණින් සිය නිකායේ තනතුරු අතින් ඉහළටම ගමන් කළේය. උන්වහන්සේ  අස්ගිරිය සංඝ සභාවේ අනුනායක ධුරය හෙබවීය. එමෙන්ම එතුමා වාරියපොල රජමහා විහාරයේ ( කලක් ශෛලතලාරාමය විහාරය ලෙස හැඳින්වූ සහ දැන් ශ්‍රී සුමංගල පිරිවෙන් රාජ මහා විහාරය ලෙස හඳුන්වන) ප්‍රධානත්වයද ඉසිලීය.

1815 උඩරට ගිවිසුම 

1815 දී සිංහල නායකයෝ උඩරට ගිවිසුම අත්සන් කර රටේ පාලනය බ්‍රිතාන්‍යයන්ට භාර දුන්හ. මහනුවර දළදා මාලිගාවේදී එම ගිවිසුම අත්සන් කරන දිනයේදී (1815 මාර්තු 02), බ්‍රිතාන්‍ය සොල්දාදුවෙක් සිංහල කොඩිය බිම දමා බ්‍රිතාන්‍ය කොඩිය (Union Jack Flag) ඉහළ නැංවුවේය. මෙය දු‍ටු වාරියපොල ශ්‍රී සුමංගල හිමියෝ ගිවිසුම අත්සන් කර අවසාන වනතුරු මේ රට අයිති සිංහලයන්ට බව පවසමින් බ්‍රිතාන්‍ය කොඩිය පහත දමා නැවතත් සිංහල කොඩිය එසවූහ.  මෙම සිංහල කොඩිය සිංහලේ නිලකොඩියවේ. මෙම සිදුවීම අස්ගිරිය සංඝසභාවේ ඉතිහාසය සටහන්ව ඇති පොත්ද විස්තර කර ඇත.

1818 නිදහස් අරගලය 

1818 දී දිවයිනේ උඩරට ප්‍රදේශ වලින් බ්‍රිතාන්‍ය පාලනයට එරෙහිව අරගලයක් පැන නැගිණි. අරගලයේ පැතිරීමත් සමඟ, වාරියපොල ශ්‍රී සුමංගල හිමියෝ දන්ත ධාතූන් වහන්සේ මහනුවර දළදා මාලිගාවෙන් ‍රැගෙන එය සැඟවීම පිණිස හඟුරන්කෙත පර්දේශයට වැඩියහ. එතුමා පසුව දන්ත ධාතූන් වහන්සේ අරගලය මෙහෙයවූ මොනරවිල කැප්පෙටිපොල දිසාවේට භාර දුන්නේය.   සිංහලේ සාම්ප්‍රදායිකව දන්ත ධාතූන් වහන්සේගේ හිමිකාරීත්වය හිමි අයට රට පාලනය කිරීමේ අයිතිය හිමිවෙයි. එනිසා එම අත්කරගැනීම අරගලකරුවන්ගේ ධෛර්යය විශාල වශයෙන් ඉහළ නැංවීමට හේතු වූ අතර එනිසාම අරගලය තව තවත් පැතිර යන ලදී.  නමුත් බ්‍රිතාන්‍යයන් විසින් 1818 නොවැම්බර් මස සුමංගල හිමියන් ජීවග්‍රහයෙන් අල්වාගෙන දන්ත ධාතූන් වහන්සේ නැවත අත්පත් කරගත් අතර එය උත්සවාකාරයෙන් නැවත මහනුවරට වැඩම කරන ලදී.  වාරියපොල ශ්‍රී සුමංගල හිමියන්ට රාජද්‍රෝහීත්වය පිළිබඳ චෝදනා එල්ල කර යාපනයේ සිරගත කරන ලද අතර උන්වහන්සේ 1821 අප්‍රේල් 13 වැනිදා එවක ලංකා ආණ්ඩුකාරවරයාගේ නියෝගයක් මත නිදහස ලැබීය.

මූලාශ්‍ර 

ශ්‍රී ලංකාවේ ජාතික වීරයෝ
ෂිගාල් දිස්ත්‍රික්කයේ දරුවන් ඝාතන සිද්ධිය

නේටෝ සංවිධානයේ ප්‍රහාරයකින් ක්‍රි.ව. 2013 වසරේ අප්‍රේල් 7 දින ඇෆ්ගනිස්ථානයේ ෂිගාල් දිස්ත්‍රික්කයේ ළදරුවන් සහ දරුවන් 11 දෙනෙකු නිවාස තුලදී ඝාතනය විය. තලෙයිබාන් ත්‍රස්තවාදීන් අට දෙනෙකුද මෙම ප්‍රහාරයෙන් මිය ගොස් ඇති අතර, ඔවුන් හට එල්ල කල ප්‍රහාරයේදී  ගම්මාන තුනක නිවෙස් වල වහලවල් කිහිපයක් කඩා වැටීම සිදුවී ඇත. .

ෂිගාල් දිස්ත්‍රික්කය
ළමයින් ඝාතනයවූ නේටෝ ප්‍රහාර
කිරිඳිවැල

කිරිඳිවැල කොළඹ නගරයච කී.මී. 50 ක් පමණ දුරින් පිහිටා ඇති නගරයකි. එය දොම්පේ මැතිවරණ බලමණ්ඩලය තුල පිහිටා ඇති අති සුන්දර වටපිටාවන්ගෙන් ගහණ නගරයකි.

ආගම
සිංහල බෞද්ධයින් බහුතරයක් වෙසෙන කිරිඳිවැල නගරයේ බෞද්ධ සිද්ධස්ථාන රාශියක් පිහිටා ඇත.

පාසල් හා අධ්‍යාපනික ආයතන
කිරිඳිවැල මධ්‍ය මහා විද්‍යාලය
කිරිඳිවැල මහා විද්‍යාලය
කිරිඳිවැල සංඝමිත්තා බාලිකා විද්‍යාලය
ශ්‍රී ලංකාවේ නගර සහ ගම්මාන
1881


1881 වසර (MDCCCLXXXI) යනු  ග්‍රෙගෝරියානු දින දසුන ප්‍රකාර  සෙනසුරාදා දිනයකින් ඇරඹෙන සාමාන්‍ය අවුරුද්දක් (බැඳිය විසින් මුළු දින දසුන දක්වනු ඇත) වන අතර දින-12ක් මන්දගාමී ජූලියානු දින දසුන ප්‍රකාර   බ්‍රහස්පතින්දා දිනයකින් ඇරඹෙන සාමාන්‍ය අවුරුද්දකි.
සමන්තභද්‍ර

සමන්තභද්‍ර යනු භාග්‍යවත් අරහත් සම්මා සම්බුදුරජාණන් වහන්සේ හැඳින්වීමට යොදන නාමයකි. නිකාය සංග්‍රහය, සිංහල බෝධි වංශය, උම්මග්ග ජාතකය   සිදත් සඟරා විවරණයට අනුවද සමන්ත භද්‍ර යනු බුදුරජාණන් වහන්සේ හඳුන්වන නමකි.
ඉතිහාසයේ වෙනත් ගිහියෙක් හෝ පැවිද්දෙක් මෙම නාමය භාවිතා කල බවට පැහැදිලි සාක්ෂි හමු නොවේ. කල්ප සියයක් පුරාවටම බුදුරජාණන් වහන්සේලා පහලව ඇත්තේ හතර නමක් පමණි. උන්වහන්සේලා නම් වශයෙන් කකුසඳ, කෝනාගමන, කාශ්‍යප, ගෞතම වන්නාහුය. මෙම භද්‍ර කල්පයේ පස්වනුව එමෙන්ම අවසාන වශයෙන් පහලවනුයේ මෛත්‍රී බුදුරජාණන් වහන්සේ බව චක්කවත්ති සීහනාද සූත්‍රයේ පැහැදිලිව දක්වා ඇත.
අතීත, වර්ථමාන, අනාගත යන කාලත්‍රයම පිරිසිඳ දැකිය හැකි නිසා බුදුරජාණන් වහන්සේ සමන්ත චක්ඛු ලෙසද හඳුන්වන සේක.

ආශ්‍රිත 

උම්මග්ග ජාතකය - i
සිදත් සඟරා විවරණය - i

External Links 
Sinhala Bodhiwanshaya (සිංහල බෝධි වංසය)
උම්මග්ග ජාතකය, සිළුමිණ පුවත්පතේ පලවූ ලිපියකි
ආරෝපණ වාහකය

භෞතික විද්‍යාවෙහි, ආරෝපණ වාහකයක් වන්නේ, විද්‍යුත් ආරෝපණයක් දරමින්, නිදහසේ ගමන් කල හැකි අංශුවක් වන අතර, විශේෂිත වශයෙන් විද්‍යුත් සන්නායක තුලින් විද්‍යුත් ධාරා රැගෙන යන්නාවූ අංශු වෙති.
එන්ට්‍රොපිය

එන්ට්‍රොපිය  යනු, තාපගතික කාර්යාවලියක් හරහා ශක්තිය ගලා යෑම ගණන් තැබීමට සහය වීම සඳහා ගණිතමය ලෙසින් අර්ථදැක්වුනු තාපගතික රාශියකි.

පද්ධතියක එන්ට්‍රොපිය යනු පද්ධතියේ අහඹුතාව පිළිබඳ මිනුමකි. එන්ට්‍රොපිය අවස්ථා ශ‍්‍රිතයකි. එය පද්ධතියේ ආරම්භක හා අවසාන අවස්ථාව මත පමණක් රඳා පවතින අතර වෙනස් වීම් සිදු වන මාර්ගය මත රඳා නො පවතී. එන්ට්‍රොපිය ද භෞතික හා රසායනික වෙනස් වීම් කෙරෙහි බලපාන සාධකයකි. ඒකලිත පද්ධතියක සිදු වන ස්වයංසිද්ධ වෙනස් වීම් එන්ට්‍රොපියේ වැඩි වීම හේතුවෙන් සිදු වේ. 

කිසියම් පද්ධතියක් හා සම්බන්ධ එන්ට්‍රොපිය අවස්ථා ශ‍්‍රිතයක් නිසා, එන්ට්‍රොපි වෙනස අවසාන එන්ට්‍රොපි අගයෙන් ආරම්භක එන්ට්‍රොපි අගය අඩු කිරීමෙන් ගණනය කළ හැකි ය.
∆S = ∆Sඅවසාන - ∆Sආරම්භක
තාප රසායනය
තාපගති විද්‍යාව
භෞතික විද්‍යාව
එන්ට්‍රොපියෙහි ඉතිහාසය

දහන ප්‍රතික්‍රියාවලින් නිකුත්වන කාර්යානුගත ශක්තියෙන් කිසියම් ප්‍රමාණයක් සැමවිටම උත්සර්ජනයට හෝ ඝර්ෂණයට හෝ හානි වන බවත් එබැවින් ඵලදායී කාර්යය බවට පරිණාමනය නොවන බවත් නිරික්ෂණය කිරීම් වලට ප්‍රතිචාර වශයෙන් එන්ට්‍රොපි  සංකල්පය විකාස කෙරිණි.

තාප රසායනය
තාපගති විද්‍යාව
ව්‍යාභිචාර තහංචිය

ව්‍යාභිචාර තහංචියක් යනු,  ඥාතීන් අතර ලිංගික සම්බන්ධතාවයන් හා බැඳි ව්‍යවහාරයන් තහනම් කෙරෙන,  ඕනෑම සංස්කෘතික නීතියක් හෝ  ධර්මතාවකි. ලිංගික හෝ විවාහ සහකරුවන් ලෙසින් සුදුසු හෝ නුසුදුසු වන්නේ කවුරුන්ද යන්න පිළිබඳ   ධර්මතාවයන් සමස්ත මානව සංස්කෘතීන් තුලම පවතින අතර, සමහරක් කිට්ටු ඥාතීන් සහකරුවන් විය නොහැකි බවට සැලකෙයි. කෙසේවෙතත්, කුමන ආකාරයක ලේ ඥාතීන්, අවසර ලැබිය හැකි සහකරුවන්ද යන්න සහ කුමන ආකාර අවසර නොලැබෙන්නන්ද යන්න පිළිබඳ, ලිහිල් එකඟතාවයන් පවතියි. මෙම තහංචියට යටත් වෙන ඥාතීන් අතර සිදුවන ලිංගික සම්බන්ධතාවයන් ව්‍යාභිචාරයන් ලෙස සැලකේ. බොහෝ සංස්කෘතීන් තුල,  සමහර ආකාරයක ඥාති සහෝදරයන් අතර සම්බන්ධතාවයන්, ලිංගික සහ විවාහ සහකරුවන් ලෙසින්, අභිරුචිකර වන අතර, අනෙක් සමහර සංස්කෘතීන් තුල ඒවා තහනම් වෙති. සොයාගත හැකි  වංශාවලිමය ඥාතිත්වයන් නොමැති වුවත්,  ගෝත්‍ර-සාමාජිකයන් අතර සම්බන්ධතා සමහරවිට වැළැක්වෙන මුත්, අනෙකුත් ගෝත්‍ර වල සාමාජීකයන් සඳහා අවසර ලැබෙන්නේ ලේ නෑකම් පිළිබඳ කිසිත් නොසලකමිනි.  නැන්දා/මාමා වරුන් අතර සහ  මස්සිනා/නෑනා වරුන් අතර ලිංගික සහ විවාහක සම්බන්ධතා ඇතිවීමට බොහෝ සංස්කෘතීන් විසින් ඉඩ හරිති. සමහර අවස්ථාවලදී,සහෝදර -සහෝදරී විවාහ සිදු වී ඇත. සංස්කෘතික සාර්ව ලාක්ෂණිකයක් ලෙසින් ව්‍යභචාරි තහංචියේ සම්භවය පිළිබඳ මෙහිදී ප්‍රශ්න මතුවන අතර, එය පදනම්ව ඇත්කේ ස්වභාවය හෝ සම්භෘතිය මතද යන්න විමසමින් ප්‍රශ්න සකසා ඇත. මව්පි-දරු සහ එක්වීම් සම්පූර්ණයෙන්ම පාහේ සාර්වත්‍ර ලෙසින් තහනම් කර ඇත.

ආශ්‍රිත

ව්‍යාභිචාරය
මානව විද්‍යාව
සමාජ-ජීව විද්‍යාව
අන්තර්පුද්ගල සම්බන්ධතා
ඥාතිත්වය හා පෙළපත
තහංචිය
වෙස්ටර්මාර්ක් ආචරණය

වෙස්ටර්මාර්ක් ආචරණය, හෝ ප්‍රතිලෝම ලිංගික කාවැදීම යනු, ඔවුන්ගේ ජීවිතයේ මුල් වසර කිහිපය තුලදී කිට්ටු ගෘහාශ්‍රිත සමීපත්වයෙහි ජීවත්වන පුද්ගලයන්, එය නිසාම, පසුකාලීන ලිංගික ආකර්ෂණයක් කෙරෙහි විසංවේදී වන බව පැවසෙන උපකල්පිත මනෝවිද්‍යාත්මක ආචරණයකි. ව්‍යාභිචාර තහංචිය සඳහා එක් පැහැදිලිකිරීමක් වන මෙම සංසිද්ධිය, ඔහුගේ ද හිස්ට්‍රි ඔෆ් හියුමන් මැරේජ් (1891) ග්‍රන්ථය වෙතින්, මුලින්ම උපන්‍යාස කලේ, පින්ලන්ත ජාතික මානව විද්‍යාඥ ඒඩ්වර්ඩ් වෙස්ටර්මාර්ක් විසිනි.  වෙස්ටර්මාර්ක් ආචරණය ස්පුඨ කෙරුම සඳහා ඉවහල් වන සාක්ෂ්‍ය වශයෙන් භාවිතා කළ හැකි කරුණු, එතෙක් පටන් බොහෝ ස්ථාන සහ සංස්කෘතීන්හී නිරික්ෂණ කර ඇති අතර, ඒ අතර ඊශ්‍රායෙල කිබුට්ස් ක්‍රමය, සහ චීන  සිම්-පුවා විවාහ චාරිත්‍රයද, එමෙන්ම ජීවවිද්‍යාත්මක ලෙසින් ඥාතිත්වයක් දරන පවුල් ද වෙති.

ඊශ්‍රායෙල කිබුට්ස් ක්‍රමයේදී (සමූහ ගොවිපොළ), දරුවන් ඇති දැඩි කරනුයේ,  ඔවුන්ගේ ජීව විද්‍යාත්මක ඥාතිත්වය පරිදී නොව, ඔවුන්ගේ වයස පදනම් කරගත්, සමපදස්ථ කණ්ඩායම් ලෙසිනි. ජීවිතයේ පසු අවදියකදී සිදුවූ මෙම දරුවන්ගේ විවාහ රටා පිළිබඳ අධ්‍යයනයකින් හෙළිවූ පරිදී කිබුට්ස් ක්‍රමය තුල විවාහ 3,000 පමණ සිදුවී ඇතත්, එකම සමපදස්ථ කණ්ඩායම් තුල සිටි දරුවන් අතර සිදුවී ඇත්තේ විවාහ 14 ක් පමණක් බවයි. මෙම දසසතර අතුරින්, කිසිවෙකු හෝ ඔවුන්ගේ දිවියෙහි  පළමු සය වසර තුල එක්ව ඇති දැඩි කර නොමැත. මෙම ප්‍රතිඵලය දක්වනුයේ උපතේ සිට වයස අවුරුදු හයක් වන තුරු වෙස්ටර්මාර්ක් ආචරණය ක්‍රියාත්මක වන බවයි. 

මෙම අවධි යුගය තුලදී සමීප  ලෙසින් ඇතිදැඩිව නොපැවති කල — නිදසුනක් වශයෙන්, කිසිදා හමු නොවෙමින්, සොහොයුරෙක් හා සොහොයුරියක් වෙන් වශයෙන් ඇති දැඩි කළහොත් — වැඩිහිටියන් ලෙස ඔවුන් එකිනෙකා මුණ ගැසුනු විට, ප්‍රවේණි ලිංගික ආකර්ෂණය යන කල්පිතය මත, ඔවුන් විසින් එකිනෙකා වෙත අධික ලෙසින් ලිංගිකමය ආකර්ෂණීය බවක්  අත්විඳිය හැකි විය හැක. ආචරණය ප්‍රදර්ශනය නොකරන ගහනයන් තුල පවතින සමාභිජනනයේ හානිකර ආචරණ නිසා, වෙස්ටර්මාර්ක් ආචරණය ප්‍රදර්ශනය කරන ගහණයන් අතිප්‍රමුඛ බවක් පෙන්වන්නේය යන සිද්ධාන්තය,  මෙලෙසින් ස්පුඨ වෙයි.

වෙස්ටර්මාර්ක් සහ  ෆ්‍රොයිඩ් 
ෆ්‍රොයිඩ් කර්ක කලේ, ළමුන් වශයෙන් සිටියදී, එකම  පවුලේ සාමාජිකයන්  ස්වභාවයෙන්ම එකිනෙකා කෙරෙහි රාගී ලොල් බවෙන් පෙලෙන බැවින් ( ඊඩිපස් සංකීර්ණය බලන්න), සමාජයන් විසින්   ව්‍යාභිචාර තහංචි තනවා පැනවිය යුතුය යයි නමුත්, වෙස්ටර්මාර්ක් කර්ක කලේ ප්‍රතිලෝම ආකාරයෙන් වන අතර, ඔහු කීවේ සහජ ආකල්ප නිසාවෙන් ස්වභාවික වශයෙන් මෙම තහංචි පැන නගින බවයි.

ආශ්‍රිත

ව්‍යාභිචාරය
ලිංගික ආකර්ෂණය
ව්‍යාභිචාරය

ව්‍යාභිචාරය යනු පවුල් සාමාජිකයන් අතර සහ සමීප ඥාතීන් අතර සිදුවන ලිංගික සංසර්ගය වෙයි.ව්‍යාභිචාර නීති හා  නීතිමය අර්ථදැක්වීම. Definitions.uslegal.com. සම්ප්‍රෙව්ශය 2011-10-01 දිනදී. සමීප "ලේ නෑකමක්" සහිත පුද්ගලයන් අතර, එකම ගෘහස්ථයෙහි නිවැසියන්, දරුකමට හදාගැනීම හෝ  විවාහය නිසා ඥාතිත්වයට පත් සුළු ඥාතීන්, හෝ  එකම  ගෝත්‍රය හෝ එකම  පෙළැන්තියෙහි සාමාජීකයන් අතර ලිංගික ක්‍රියාවලීන් සඳහාද මෙම පදය භාවිතා විය හැක. 

ව්‍යාභිචාර තහංචිය, වත්මන් ජාතීන් තුල පවතින සහ බොහෝ පැරණි සමාජ තුල පැවති, සමස්ත සංස්කෘතික තහංචි අතුරින්, ඉතාමත්   සුලබ ඒවා වලින් එකකි.  සමීප ලේ නෑ කම් සහිත අයවළුන් අතර විවාහ පිළිබඳ ව්‍යාභිචාරය පිළිබඳ නීති හෝ සමාජීය සීමා කිරීම් හෝ බොහෝ නූතන සමාජයන් විසින් පනවා ඇත.

යම් සමාජ සංස්ථාවක  නුසුදුසු යයි සම්ප්‍රදායිකව පිලිගත් ඥාතීන් දෙදෙනෙකු අතර ලිංගික සංසර්ගයක් සිදුකරන්නේ නම් එය ව්‍යාභිචාරය' ලෙස හැඳින්වේ.

මූලාශ්‍ර

ව්‍යාභිචාරය
බර්මියුඩා

බර්මියුඩාව යනු උතුරු අත්ලාන්තික් සාගරයේ පවතින බ්‍රිතාන්‍යය යටත් විජිතයකි. බර්මියුඩාව සොයාගනු ලැබුවේ 1505 වසරේදි ජුවාන් ඩී බර්මියුඩාස් නම් ස්පාඤ්ඤ ජාතික ගවේෂකයා විසිනි

අත්ලාන්තික් සාගරය
1886 අංක 4 දරණ නිවාඩු ආඥාපනත් කෙටුම්පත

ක්‍රි.ව. 1886 ජනවාරි 15දා බ්‍රිතාන්‍ය ලංකාවේ ව්‍යවස්ථාදායක මන්ත්‍රන සභාවේ විවාදයට ගත් ආඥාපනත් කෙටුම්පතකි. මෙම ආඥාපනත් කෙටුම්පත ඡන්ද විමසීමට ලක්කල බවට හෝ ආඥාපනතක් බවට පත්වූ බවට සාධක නැත. එනමුත් මෙහි අඩංගුව තිබූ යෝජනා ගැසට් කර ක්‍රියාත්මක කෙරිනි.

සිංහල අලුත් අවුරුද්ද
බ්‍රිතාන්‍ය ලංකාවේ ප්‍රසිද්ධ නිවාඩු
අවුරුදු කුමරිය තේරීම

අවුරුදු කුමරිය තේරීම සිංහල අලුත් අවුරුද්ද නිමිත්තෙන් පවත්වන අවුරුදු උත්සව වල ඇති තරඟයකි.

ආරම්භය
20 වන සියවසේ මැද භාගයේ දවස පුවත්පත විසින් සංවිධානය කල දවස අවුරුදු සුන්දරී තේරීම පළමු අවුරුදු කුමරිය තේරීම ලෙස සැලකේ. මෙම තරඟය එම පුවත් පත් සමාගමේ ඩී.බී. ධනපාලගේ නිර්මාණයකි.

ක්‍රම වේදය
පංච කල්‍යාණිය වැඩියෙන්ම ඇති අවිවාහක කාන්තාව තෝරාගැනේ.
ඩිං ඩොං! ද විච් ඊස් ඩෙඩ්

ක්‍රි.ව. 1939 තිරගතවූ ද විzසඩ් ඔෆ් ඔzස් චිත්‍රපටයේ ගීතයකි.

චිත්‍රපට ගීත - ඉංග්‍රීසි
මාගරට් තැච'
මාග්‍රට් තැචර්

මාග්‍රට් හිල්ඩා තැචර්, තැචර් බැරන්වරිය,  (; 13 ඔක්තොම්බර්  19258 අප්‍රේල්  2013) යනු බ්‍රිතාන්‍ය රාජ්‍යතාන්ත්‍රිකවරියක වූ අතර  1979 සිට 1990 දක්වා  එක්සත් රාජධානියෙහි අග්‍රාමාත්‍යවරිය ලෙසින් ද 1975 සිට 1990 දක්වා කොන්සර්වටිව් පක්ෂයෙහි නායිකාව ලෙසින්ද සේවය කලාය.

මාග්‍රට් තැචර්
1925 උපත්
2013 මරණ
සුනන්ද දේශප්‍රිය

ජනමාධ්‍යවේදියකි. හිටපු මැතිවරණ කොමසාරිස් හා මැතිවරණ කොමිසමේ සභාපතිවරයකු වූ මහින්ද දේශප්‍රිය ගේ සොහොයුරෙකි. යුධ සමයේදී එල්ටීටීඊ සංවිධානයට පක්ෂපාතීව කටයුතු කල අයෙකි. දැනට යුරෝපා රටක අප්‍රකට ජීවිතයක් ගත කරනවා යැයි පැවසේ.

යොමු කිරීම්
ගල්වැව ගිරිලිපිය

වයඹදිග ශ්‍රී ලංකාවේ ඇති පුරාණ ගිරි ලිපියකි.

ගිරිලිපි - සිංහල
ගිරිලිපි - ශ්‍රි ලංකා
ඇමරිකාවන්

ඇමරිකාවන්, හෝ  ඇමරිකානු මහාද්වීපය, යනු  නව ලෝකය ලෙසින්ද හැඳින්වෙන, බටහිර අර්ධගෝලයෙහි භූමිප්‍රදේශයන් වෙති. උතුරු ඇමරිකාව සහ  දකුණු ඇමරිකාව යන මහාද්වීපයන් හා,ඒවාට ආශ්‍රිත  දිවයින්ද අඩංගුව, ඒවා පෘථිවියේ මුළු පෘෂ්ඨ වර්ගප්‍රමාණයෙන්  8.3% ක් ආවරණය කරයි (එහි භූමි වර්ගප්‍රමාණයෙන් 28.4% ක්).  භූ-ලක්ෂණ අභිභවනය කරන්නේ, බටහිර වෙරළ ඔස්සේ දිවෙන දිගු කඳු දාමයක් වන,  ඇමරිකානු කෝඩිලේරාව විසිනි.  ඇමරිකාවන්හී වඩාත් පැතැලි නැගෙනහිර පෙදෙස අභිභවනය කරන්නේ, ඇමේසන්, මිසිසිපි, සහ  ලප් ලාටා වැනි විශාල ගංගා ද්‍රෝණි වලිනි. උතුරු-දකුණු දිශානතියට  ප්‍රමාණයක් පුරා පැතිරෙන ඇමරිකාවන් හරහා, දේශගුණය සහ පරිසර විද්‍යාව දැඩි ලෙසින් විචලනයට භාජනය වීම, උතුරු කැනඩාවෙහි,  ග්‍රීන්ලන්තයෙහි, සහ ඇලස්කාවෙහි  ආක්ටික් තුන්ද්‍රා සිට,  මධ්‍යම ඇමරිකාවෙහි  සහ  දකුණු ඇමරිකාවෙහි  නිවර්තන වැසි වනාන්තර දක්වා ව්‍යාප්තිය කුලින් පිළිබිඹු වෙයි.

ආශ්‍රිත

ඇමරිකානු මහාද්වීපය
මහාද්වීප
බීබීසීයෙහි කාලානුරූපය

මෙය බ්‍රිතාන්‍ය ගුවන්විදුලි සංස්ථාවෙහි ඉතිහාසයෙහි කාලානුරූපයයි.

1920 ගණන් 
 1922
 18 ඔක්තොම්බර්– බ්‍රිතාන්‍ය ගුවන්විදුලි සමාගම සංස්ථාපනය කෙරිණි.
 14 නොවැම්බර්– ලන්ඩනයෙහි සිට පළමු බීබීසී විද්‍යුත් ප්‍රචාරණය (විකාශන ස්ථානය 2LO).
 15 නොවැම්බර්– බර්මිංහැම් (විකාශන ස්ථානය 5IT) සහ මැන්චෙස්ටර්  (විකාශන ස්ථානය 2ZY) විකාශන ස්ථානයන්හී  සිට පළමු විද්‍යුත් ප්‍රචාරණ.

ආශ්‍රිත
මොණරවිල කැප්පෙටිපොළ

බණ්ඩාරනායක මොණරවිල කැප්පෙටිපොළ හෝ සරලව වීර මොණරවිල කැප්පෙටිපොළ ලෙස ප්‍රසිද්ධව හඳුන්වන මොහු ශ්‍රී වික්‍රම රාජසිංහ රජුගේ සහ පසුව බ්‍රිතාන්‍ය පරිපාලනය යටතේ මහ දිසාව තනතුර දැරූවෙකි. මොහු 1818 ඌව නිදහස් අරගලය මැඩපැවැත්වීමට බ්‍රිතාන්‍යයන් විසින් යවනු ලැබීමෙන් පසු බ්‍රිතාන්‍ය පිළ හැරදා අරගලකරුවන් හා එකතු වූ අතර එහි ප්‍රධාන පෙළේ නායකයෙකු බවටද පත්විය.

බ්‍රිතාන්‍යයන් විසින් අරගලය පරාජය කළ අතර කැප්පෙටිපොළ දිසාව ඇතුළු අනෙක් අරගල නායකයන් ‍රැසක් අත් අඩංගුවට ගෙන රාජද්‍රෝහී වීම සම්බන්ධයෙන් චෝදනා එල්ල කර මරණ දණ්ඩනය පනවන ලදී.  වර්ෂ 1818 නොවැම්බර් මස 26 වැනි දින කන්ද උඩරට බෝගම්බර දී රාජද්‍රෝහියකු වශයෙන් හංවඩු ගසන ලද කැප්පෙටිපොළ රාජපක්‌ෂ වික්‍රමසේකර බණ්‌ඩාරනායක නොහොත් කැප්පෙටිපොළ මහ නිලමේ ජාතිය වෙනුවෙන් දිවි පිදූහ. මොනරවිල කැප්පෙටිපොළ දිසාව සිය මරණ දඬුවම ක්‍රියාත්මක අවස්ථාවේ පෑ අසාමාන්‍ය ධෛර්යය නිසා වඩාත් ප්‍රසිද්ධ වී ඇති අතර එතුමා සිංහලේ රාජ්‍යයේ වීරයෙකු ලෙස සැලකේ. මෙතුමාගේ අවසන් ඉල්ලීම වූයේ තම ගෙල එක කඩු පහරින් ගසා දමන ලෙසයි .කැප්පෙටිපොල නමින් ශ්‍රී ලංකාවේ ප්‍රථම මධ්‍ය විද්‍යාලය වන අකුරම්බොඩ මධ්‍ය විද්‍යාලය වීර කැප්පෙටිපොල මධ්‍ය විද්‍යාලය නමින් නම්කර ඇති අතර එය කැප්පෙටිපොල උපන් ගම් ප්‍රදේශය වන මාතලේ දිස්ත්‍රික්කයේ පල්ලේපොල ප්‍රාදේශීය ලේකම් කොටිඨාසයේ මොනරවිල ග්‍රාමයට ආසන්නයේ පිහිටා ඇත.

සිංහලේ  ජාතික වීරයෝ
1971 ජවිපෙ කැරැල්ල

කට වහලේ සාමාන්‍යයෙන් 71 කැරැල්ල ලෙසින් හැඳින්වෙයන 1971 ජනතා විමුක්ති පෙරමුණ කැරැල්ල යනු, ලංකාවේ රජතුමියට සහ අග්‍රාමාත්‍යවර සිරිමාවෝ බණ්ඩාරනායක යටතේ වූ ලංකාවේ ආණ්ඩුවට  එරෙහිව කොමියුනිස්ට් ජනතා විමුක්ති පෙරමුණ (ජවිපෙ) විසින් දියත් කෙරුණු පළමු අසාර්ථක අවිගත් විප්ලවය විය.  1971, අප්‍රේල් 5 දින ඇරඹුනු කැරැල්ල,  1971 ජූනි මස වන තුරු පැවතිනි. සන්නද්ධ හමුදාවන් විසින් එම ප්‍රදේශ යළි-අල්ලා ගැනුමට පෙර, සුළු නගර සහ ගම්බද පළාත් කිහිපයක්, සති කිහිපයක් මුළුල්ලෙහි අල්ලා ගෙන යටත් කරගෙන සිටුමට කැරළිකරුවෝ සමත් වූහ.

සම්භවය

ස්වයං-පාලනය ලබා ගැනීම සඳහා බ්‍රිතාන්‍යයන් සමග කතිතාවන්හී යෙදීමට පෙරමුණ ගෙන ක්‍රියා කල ඩී.එස්. සේනානායක මහාමාන්‍යවරයා යටතෙහි මධ්‍යස්ථ මතධාරී රජයක් පිහිටුවීම හා සමග, 1948 වසරෙහිදී ලංකාව  ඩොමීනියන් රාජ්‍යයක් බවට පත් විය. දක්ෂිණාංශයට බර සහ ඩොමීනියන්වාදී පක්ෂ තුනක් එක් කරමින් එක්සත් ජාතික පක්ෂය (එජාප) තැනූ ඔහු, මහා මැතිවරණයෙහිදී පාර්ලිමේන්තු බහුතරයක් දිනාගත්තේය. ජාතිකවාදී මතවාදී රැල්ලක් මත, එස්. ඩබ්. ආර්. ඩී. බණ්ඩාරනායක 1956 වසරෙහිදී අග්‍රාමාත්‍යවරයා වත්ම, එජාප පරාජයට පත් විය. ඔහුගේ ඝාතනය හා සමගම දේශපාලනයට පිවිසි ඔහුගේ බිරිය සිරිමාවෝ බණ්ඩාරනායක 1960 වසරෙහිදී ලෝකයේ පළමු අග්‍රාමාත්‍යවරිය වූවාය.

සම්බන්ධිත සංගණ්‍ය කැරළිකරුවෝ 
 උපතිස්ස ගමනායක - 1987-89  ජවිපෙ කැරැල්ල දියත් වෙද්දී එහි  නියෝජ්‍ය නායකයා විය
 වික්ටර් අයිවන් -  පසුව මාධ්‍යවේදියෙක් විය
 අතුල නිමල්සිරි ජයසිංහ - පසුව ඇමතිවරයෙක් විය

කැරළිකරුවන්ගේ ආධාරකරුවෝ 
 එස්. ඩී. බණ්ඩාරනායක - පාර්ලිමේන්තු මන්ත්‍රීවරයා
 සුසිල් සිරිවර්ධන - ගොවිජන පර්යේෂණ අධ්‍යක්ෂක

ආශ්‍රිත

බාහිර සබැඳි 
 ජවිපෙ නිල වෙබ් අඩවිය
 දි  1971 සිලනීස් ඉන්සරෙක්ෂන් - ෆ්‍රෙඩ් හැලිඩේ

ජනතා විමුක්ති පෙරමුණ
ලංකාව
විද්‍යුත් සම්බාධනය

විද්‍යුත් සම්බාධනය යනු,  පරිපථයක් වෙත වෝලටීයතාවක් යෙදූ කල එය තුලින් ධාරාව ගලායෑමට ප්‍රතිවිරුද්ධ වීමෙහි  ලක්ෂණයෙහි මිනුම වෙයි. ප්‍රමාණාත්මක අයුරින් සැලකූ කල, ප්‍රත්‍යාවර්තක ධාරා (ප්‍රධා) පරිපථයක,  වෝලයීයතාව සහ ධාරාව අතර සංකීර්ණ අනුපාතය ලෙසින් එය සැලකිය හැකිය. ප්‍රතිරෝධ සංකල්පය ප්‍රධා පරිපථ වෙත විස්තීර්ණය කිරීම සම්බාධනය විසින් සිදුකෙරෙන අතර, විශාලත්වයක් පමණක් සහිත ප්‍රතිරෝධය මෙන් නොව, එය සතුව විශාලත්වයක් සහ  කලාවක් යන දෙකම පවතියි. පරිපථයක් වෙත සරල ධාරා (සධා) ප්‍රභවයක් යෙදූ කල , සම්බාධනය සහ ප්‍රතිරෝධය අතර වෙනසක් නොපවතියි; ශුන්‍ය කලා කෝණයක් සහිත සම්බාධනය ලෙසින් ප්‍රතිරෝධය සැලකිය හැකියි.

ප්‍රධා පරිපථ වලදී සම්බාධන සංකල්පය හඳුන්වා දීම අවශ්‍ය වන්නේ, සධා පරිපථ වල සාමාන්‍ය ප්‍රතිරෝධයට පරිබාහිර ධාරාව ගැලීමට බාධා පමුණවන වෙනත් යාන්ත්‍රණ ප්‍රධා පරිපථවලදී ක්‍රියාත්මක වන බැවිනි. ප්‍රධා පරිපථ වලදී සැලකිල්ලට ගත යුතු අමතර බාධක යාන්ත්‍රණ දෙකක් පවතියි: ධාරාවන්හී චුම්බක ක්ෂේත්‍ර නිසා සන්නායක වල ස්වයං-ප්‍රේරණය වන වෝල්ටීයතා ප්‍රේරණය (ප්‍රේරණතාව) සහ , සන්නායක අතර වෝලටීයතාව  නිසා ප්‍රේරණය වන ස්ථිතිවිද්‍යුත් ආරෝපණ ගබඩා වීම (ධාරණාව). මෙම ආචරණ දෙක නිසා සිදුවන සම්බාධනය සාමුහික වශයෙන් හැඳින්වෙන්නේ  ප්‍රතිබාධකය ලෙසින් වන අතර, එය සංකීර්ණ සම්බාධනයෙහි අතාත්වික කොටස තනමින් ප්‍රතිරෝධයට  තාත්වික කොටස තැනීමට ඉඩ හරියි.

සම්බාධනය සඳහා සංකේතය සාමාන්‍යයෙන්  වන අතර, එහි විශාලත්වය සහ කලාව  යන ආකාරයට ලිවීමෙන් එය නිරූපණය කල හැක. කෙසේවෙතත්, පරිපථ විශ්ලේෂණ කාර්යාවලිය සඳහා,  සංකීර්ණ සංඛ්‍යා නිරූපණය බොහෝවිට බලවත් වෙයි. සම්බාධනය යන පදය මුලින්ම භාවිතයට ගැනුනේ  ඔලිවර් හෙවිසයිඩ් විසින්  1886 ජූලි මසහිදීය.    සම්බාධනය 1893දී සංකීර්ණ සංඛ්‍යාවන් තුලින් නිරූපණය කල පළමුවැන්නා වූයේ   ආතර් කෙනලි  වෙයි. 

සම්බාධනය අර්ථදැක්වෙන්නේ  සංඛ්‍යාත වසමෙහිදී වෝල්ටීයතාව සහ ධාරාව අතර අනුපාතය ලෙසිනි. වෙනත් වචනවලින් පැවසුවොත්, එය ω නම් විශේෂිත සංඛ්‍යාතයකදී,  තනි සංකීර්ණ ඝාතයක් සඳහා, වෝල්ටීයතා-ධාරාව අනුපාතය වෙයි. වෙනත් වචනවලින් පැවසුවොත්, එය ω නම් විශේෂිත සංඛ්‍යාතයකදී,  තනි සංකීර්ණ ඝාතයක් සඳහා, වෝල්ටීයතා-ධාරාව අනුපාතය වෙයි. පොදු වශයෙන් ගත් තල, සම්බාධනය සංකීර්ණ සංඛ්‍යාවක් වන අතර, ප්‍රතිරෝධයට සමාන ඒකක සහිත වෙමින්, එය සඳහා  SI ඒකකය ලෙසින් ඕම් (Ω) භාවිතා කරයි.

ආශ්‍රිත
ගජමන් නෝනා

දෝන ඉසබෙලා කොරනේලියා හෙවත් ගජමන් නෝනා යනු හිටිවන කවි කීම සහ ලිවීම සම්බන්ධයෙන් පැවැති දක්ෂතාව හේතුවෙන් ප්‍රසිද්ධියට පත් ශ්‍රී ලාංකික කිවිඳියකි. ඇය මාතර සාහිත්‍ය යුගය නියෝජනය කරන අතර රුහුණේ කිවිඳිය විරුදාවලී ලද්දාය.

මුල් දිවිය 
ගජමන් නෝනා දොන් ෆ්‍රැන්සිස්කෝ සේනාරත්න කුමාර පෙරුමාල්ට දාව ෆ්‍රැන්සිනා ජසෙන්තු ග්‍රේවියෝගේ කුසින් පවුලේ දෙවන ගැහැනු දරුවා ලෙස 1746 මාර්තු 10 වනදා උපත ලද්දාය. ඇය දෝන ඉසබෙලා කොරනේලියා පෙරුමාල් ලෙස බෞතීස්ම කෙරුවේය

විවාහයන් සහ දරුවන් 
ඇය වයස අවුරුදු දෙවිසි වියේ දී ගාල්ලේ තල්පේ මෙරංචිගෙයි ගර්දියෙස්‌ ආරච්චි සමඟ විවාහ වුවාය. විවාහයෙන් පසු ඇය ගාල්ලේ තල්පේ යන ප්‍රදේශයේ පදිංචියට ගියාය.ගාර්දියෙස් ආරච්චි හා විවාහයෙන් ගජමන් නෝනා එක්‌ පිරිමි දරුවෙකු ලැබුවාය. ඔහු දොන් ජුවානිස්‌ අල්විස්‌ නම් විය. විවාහයෙන් වසර දෙකකට පසු ගාර්දියෙස් ආරච්චි මියගිය අතර ඉන් අනතුරුව ගජමන් නෝනා නැවත සිය දෙමවුපියන් හමුවට ගියාය. පසුව ඇය මාතර  දොන් ග්‍රේබ්‍රියල් හෙන්ද්‍රික්‌ සිරිවර්ධන විජය විමලසේකර මුහම්දිරම් හා දෙවන වරට ද විවාහ වුවාය. නමුත් විවාහයෙන් වසර අටකට පසු ඔහුත් මියගිය අතර එම විවාහයෙන් ඇය දොන් ගිරිගෝරිස්‌, දොන් දාවිත්, දොන් දියස්‌ නම් පුතුන් තිදෙනෙකු ලැබුවාය.

කාව්‍යකරණය 

ගජමන් නෝනා එකල දිවයිනේ සිටි උගත් භික්ෂුවක් වූ වේරගම්පිට විහාරයේ විසූ කරතොට ධර්මාරාම හිමියන්ගෙන් කාව්‍ය ශාස්‌ත්‍රය  හැදෑරූවාය. ගජමන් නෝනා විසින් ලියූ ප්‍රසිද්ධ පැදි පෙළ අතර පහත ඒවාද වේ. මෙම පැදි පෙළ වලට අමතරව ඇය සහ ඇලපාත මුදලි අතර ඇති වූ සංවාද කවි ද අදටත් ශ්‍රී ලාංකිකයන් අතර ජනප්‍රියව පවතී.

දැඩිතර ශෝක මාලය
දෙණිපිටියේ නුග රුක වැනුම
පියාගේ මරණය පිළිබඳ ශෝකාලාපය
සෙව් වික‍්‍රම ආරච්චි මහතාට සෙත් පතා ලියූ කවි
සමරසේකර ගුණවර්ධන ගජනායක අවමඟුල් වරුණ
තිලකරත්න දිසානායක ළමාතැනී කළ පින්කම් වැණුම
තිලකරත්න මුදලිගෙන් පිහිට පතා යැවූ සන්දේශය
මාතර දිසාපති ජෝන් ඩොයිලි වෙත යැවූ පෙත්සම

පුරාවෘත්තය 
ගජමන් නෝනාගේ කවීත්වයට ගරු කිරීමක්‌ ලෙස මාතර දිසාපති ධුරය දැරූ ශ්‍රීමත් ජෝන් ඩොයිලි විසින් අම්බලන්තොටින් ඇයට ගම්වරයක්‌ ලබා දෙන ලදී. එම ගම "නෝනාගම" නමින් අද ද ප්‍රකටය. ගජමන් නෝනා සිහිකිරීම උදෙසා අම්බලන්තොට නෝනාගම හන්දියේ ඇයගේ පිළිරුවක්‌ ඉදිකර ඇත. සිය ජීවිතයේ අවසාන කාලය හුදෙකලාව ගත කළ ඇය 1814 දෙසැම්බර් මස 15 වැනි දින අභාවප්‍රාප්ත වූවාය.

මූලාශ්‍ර 
රුහුණේ මහා කිවිඳිය ගජමන් නෝනා, එච්.ජී. අනුර ගුණවර්ධන(පුරාවිද්‍යා දෙපාර්තමේන්තුව) විසින්

Gajaman Nona - Sri Lanka’s legendary poetess, by A. C. B. Pethiyagoda 

ගජමන් නෝනා

කවියන්
සාහිත්‍යය - සිංහල
ශ්‍රී ලංකික කවියෝ
1746 උපත්
1815 මරණ
අයනගෝලය

අයනගෝලය යනු,   සූර්ය විකිරණයෙන් එය අයනිකෘත වී ඇති නිසා විශේෂක වන්නාවූද, මධ්‍යගෝලය, තාප ගෝලය සහ බහිර්ගෝලය යන්නන්ගේ කොටස් වලින් සමන්විත හා,  සිට  උන්නතාංශයක පිහිටන්නාවූද, ඉහළ වායුගෝලයේ කොටසකි. එය විසින්,  වායුගෝලීය විද්‍යුතයේ වැදගත් කොටසක් ඉටු කෙරෙන අතර,  චුම්බකගෝලයෙහි ඇතුළු සීමා දාරයද තනයි. එයසතුව ප්‍රායෝගික වැදගත් බවක් ඇත්තේ, එහි අනෙකුත් කෘත්‍යයන් අතර, එය විසින්  පෘථිවියෙහි ඈත පිහිටි ස්ථාන වෙත ගුවන්විදුලි ප්‍රචාරණය වෙත බලපෑම් ඇති කරන නිසාය.

භූ-භෞතික විද්‍යාව
අයනගෝලය යනු, පෘථිවිය වට කොට,   පමණ උසකින් ඇරඹී එහි සිට   ට වඩා වැඩි දක්වා උසක් දක්වා පැතිරෙන,  ඉලෙක්ට්‍රෝන සහ විද්‍යුත්මය ලෙසින් ආරෝපිත පරමාණු සහ අණු වලින් සැදි කබොල්ලකි. එහි පැවැත්ම සඳහා ප්‍රාථමික හේතු වන්නේ සූර්යයා වෙතින් නිකුත් වන පාරජම්බුල විකිරණයන් වෙති.

පෘථිවියේ වායුගෝලයෙහි පහළතම කොටස වන  පරිවර්තී ගෝලය, පෘථිවි පෘෂ්ඨයෙහි  සිට  පමණ උසකට විහිදෙයි.   ට වඩා වැඩි උසකින් පිහිටන්නේ අපරිවර්තී ගෝලය වන අතර, එයින් පසුව වන්නේ මධ්‍යගෝලය වෙයි.

සටහන්